**План-канспект урока па беларускай мове ў 2 класе (ШРМН)**

**Тэма ўрока: Гук [дз’] і яго абазначэнне на пісьме**

**Мэты ўрока:** выпрацоўваць вымаўленчыя навыкі, навык чытання; фарміраваць уменне асэнсаванага ўспрымання беларускай мовы на слых і пры чытанні; адпрацоўваць правільнае вымаўленне гука [дз‘]; фарміраваць навык напісання спалучэння літар д, з; пашыраць слоўнікавы запас за кошт слоў ветлівасці; выхоўваць ветлівасць у дзяцей.

**Абсталяванне:** 1) Свірыдзенка, В. І. Беларуская мова: вучэб.дапам. для 2 кл. агульнаадукац. устаноў з рус. мовай навучання. У 2ч. Ч. 1/ В. І. Свірыдзенка. Мінск: Нац. ін-т адукацыі, 2015. – 110с.: іл.

2) Малюнкі прадметаў.

3) Схема-апора.

4) Транскрыпцыя слова “Дзень”.

5) Малюнкі “смайлікаў” для рэфлексіі.

**Ход урока:**

1. **Арганізацыйны момант:**

Празвінеў для нас званок,

пачынаецца ўрок.

Хутка час прабяжыць,

трэба ім даражыць.

– А для таго, каб добра працаваць і не ленавацца, давайце разам прачытаем верш:

Лянота, лянота,

Ідзі ў балота,

У лесе схавайся,

Да нас не чапляйся.

1. **Праверка дамашняга задання:**

– Дома вы выконвалі практыкаванне 74 на стр. 38. Што ў ім трэба было зрабіць?*(Спісаць прыказку, падкрэсліць словы, у якіх ёсць гук [р]).* У якіх словах ёсць гук [р]? *(Ларыса, варыла, рыбу, з лаўровым).*

3. **Пастаноўка тэмы і мэт урока:**

– Сення на ўроку мы пазнаёмімся з гукам [дз’] і літарамі, якія яго абазначаюць. На дошцы пытанні, на якія вы зможаце адказаць, калі будзеце ўважлівымі.

* Які гук абазначаецца дзвюма літарамі?
* Як правільна вымавіць гэты гук?
* Якія словы называюць “словамі ветлівасці”?

– Адгарніце падручнікі на старонцы 38, выконваем практыкаванне 75. Разгледзьце малюнак. Што на ім намалявана?*( Вучні вітаюць настаўніцу).*

– Прачытайце сказы пад малюнкам.

– Дзеці, а як звініць званочак?( *Дзінь-дзінь*)

– У беларускай мове гук [дз’] перадаецца дзвюма літарамі д і з.


–Давайце вымавім гэты гук яшчэ раз.*(Дз, дз, дз…)*

1. **Хвілінка чыстапісання.**

– Адгарніце старонку 39, практыкаванне 76. Запісваем спалучэнні літар, а потым словы. ( *дз, дзі, дзя, дзю, дзё, дзеці, людзі, Дз, Дзіма*).

– Якія літары стаяць пасля спалучэння дз?(*е, ё, ю, я, і*)

– Давайце паспрабуем саставіць схему-апору.



**4. Вывучэнне новага матэрыялу:**

– Выконваем практыкаванне 77. Прачытайце, што мы павінны зрабіць у гэтым практыкаванне? (*Прачытайце словы, які гук абазначаюць выдзеленыя літары?*)

**Дз**ень **Дз**якуй **Дз**іма

**Дз**янёк **Дз**якаваць **Дз**іна

**Дз**янькі Па**дз**яка **Дз**яніс

– Выконваем практыкаванне 78. Што мы павінны зрабіць?( *Прачытаць словы ветлівасці, правільна вымаўляючы гукі [дз’], [ч], [р].*)

Прывітанне! Да паба**Ч**эння! Вялікі **Дз**якуй!

Добры **Дз**ень! Да суст**Р**э**Ч**ы! **Дз**якуй!

Добры ве**Ч**а**Р**! Усяго найлепшага!

– Якімі словамі мы карыстаемся для развітання?*(Да пабачэння! Да сустрэчы!)* Якімі для прывітання?*( Прывітанне! Добры дзень! Добры вечар!)*

– Зараз выпішыце словы, якімі мы выказваем падзяку(*благодарность*) іншым людзям.( *Вялікі дзякуй! Дзякуй!*)

– Скажыце, а калі мы выказваем падзяку людзям?

**5.Фізкультхвілінка.**

– Мы добра папрацавалі і стаміліся, зараз правядзем фізкультхвілінку. Я буду называць вам слово, калі ў ім будзе гук [дз’], то падымаеце рукі ўверх. Калі не будзе гэтага гука, то сядаеце. (*Словы: дом, дзень, цень, дзюба, дзяцел, Цімох, дзённік, думка, дзёгаць, расада, надзея, дубец, цемра.)*

* Сядайце!

**6.Замацаванне вывучанага матэрыялу.**

1) *Знаёмства з творам:*

– Адгарніце падручнік на старонцы 40, выконваем практыкаванне 79. Зараз я прачытаю верш, вы сачыце і адкажыце мне на пытанне для чаго нам патрэбны ветлівыя словы?

*2)Праверка першаснага ўспрымання:*

– Якімі словамі трэба вітаць людзей раніцай?(*Добрага ранку!*) Днём?(*Добры дзень!*) Вечарам?(*Добры вечар!*) Што трэба гаварыць перад сном?(*Дабранач!*) – Для чаго нам патрэбны ветлівыя словы?

– Зараз прачытаем гэты верш, правільна вымаўляючы словы з гукам [дз’].

*3)Чытанне твора вучнямі:*

– Прачытайце верш самастойна вочкамі, потом будзем чытать па ланцужку і хорам.

– Калі ласка, хорам чытае першы рад…другі…трэці.

– Зараз прачытаем верш па ланцужку.

– Выконваем практыкаванне 80. Што трэба зрабіць? (*Прачытаць прыказку* “*Ласкавае слова — што дзень ясны*”).

– Які настрой ствараюць у людзей ветлівыя словы?

– Вымавіце слова з гукам [дз’].(*Дзень*)

– Назавіце па парадку гукі ў гэтым слове. *[дз’ э н’]*


– Спішыце, калі ласка, прыказку.

– Падкрэсліце спалучэнне літар *д* і з.

*4)*– Зараз я буду паказваць вам малюнкі, вы павінны будзеце назваць, што намалявана на ім на беларускай мове. Калі ў гэтым слове будзе гук *дз*, то гэтае слова запісваем на дошцы, а ўсе астатнія ў сшытках. Падкрэсліваючы спалучэнне літар Д і З.

*Людзі*

*Дзяцел*

*Дзіця* *Дзень*

*Дзед* *Гадзіннік або поўдзень*

*Дзякуй!*  *Мядзведзь*

*Цень Цір*

*Лунацік*

7. **Падвядзенне вынікаў урока.**

– Зараз мы знойдзем у класе самага ўважлівага вучня.

– Які гук абазначаецца дзвюма літарамі?*(Гук ДЗ)*

– Як правільна вымавіць гэты гук?*(Мякка ДЗ, дз, дз…)*

– Якія словы называюць “словамі ветлівасці”?

–Назавіце гэтыя словы.

1. **Рэфлексія.**

– З якімі цяжкасцямі вы сустрэліся на ўроку?

– Зараз ацаніце сваю работу на ўроку. Для гэтага, калі ўсё спадабалася, усё атрымлівалася на ўроку, падыміце вясёлы “смайлік”. Калі не ўсё атрымлівалася – сумны.

1. **Дамашняе заданне.**

– Запішыце сабе ў дзённікі дамашняе заданне.

– С. 41, пр. 81.


– Урок скончаны!

Дадатак

1. Малюнкі прадметаў.

(*Людзі*)

 *(Дзяцел)*

* (Дзіця)*

 *(Дзед)*

 *(Дзень)*

 *(Гадзіннік або поўдзень)*

 *(Дзякуй!)*


 *(Мядзведзь)*

* (Цень)*


* (Цір)*

* (Лунацік)*

1. Схема-апора.



1. Транскрыпцыя слова “Дзень”.



1. Малюнкі “смайлікаў” для рэфлексіі.